יצחק ברמן

יצחק בֶּרמן (3 ביוני 1913 – 4 באוגוסט 2013) היה פוליטיקאי ומשפטן ישראלי, כיהן כשר האנרגיה והתשתית, חבר הכנסת וכיושב ראש הכנסת. יצחק ברמן נולד ב-1913 בברדיצ'ב (אז בשטח פולין), בנם של מרים לבית רוזנבלום והרב יעקב ברמן. בשנת 1920 עלה לארץ ישראל עם הוריו. למד בבית המדרש למורים העברי בירושלים, וסיים לימודי משפטים באוניברסיטת לונדון ובאינר טמפל והוסמך כעורך דין. ברמן היה פעיל בבית"ר וקשר קשרים עם יוסף כצנלסון. בשנת 1937 הצטרף לאצ"ל, וסייע לארגון בהגנה על אנשיו בבית המשפט. בשנים 1941–1945 שירת במודיעין בצבא הבריטי והקים רשת ריגול בארצות הבלקן שתפקידה היה לדווח למודיעין הבריטי על תנועות הצבא הגרמני. באופן רשמי הוא השתייך לארגון הקניות של הצבא הבריטי (UKCC), מכיוון שבמודיעין עצמו יכלו לשרת רק אזרחים בריטיים. בשנים 1948–1950 שירת בצה"ל והשתחרר בדרגת רב-סרן. בשנים 1950–1954 כיהן כיועץ משפטי ואחר-כך כמנכ"ל מפעלי קייזר פרייזר בחיפה. משנת 1954 עבד כעורך דין ונוטריון עצמאי בתל אביב. משנת 1951 היה חבר מפלגת הציונים הכלליים. ב-1964 היה ליו"ר מזכירות סניף המפלגה בתל אביב, וב-1968 עמד ראש ועדת הבחירות המרכזית של המפלגה הליברלית. ב-1974 מונה ליו"ר המזכירות הארצית של המפלגה. ברמן נחשב בין הגורמים היוניים יותר במפלגה הליברלית יחד עם שלמה להט וישראל פלד והתנגד לעיבוי ההתנחלויות. בשנת 1972 מונה לחבר מליאת רשות השידור. בשנת 1977 נבחר לכנסת התשיעית מטעם רשימת הליכוד. הוא עמד בראש ועדת הכנסת ולאחר שיצחק שמיר נתמנה לשר החוץ נבחר במרץ 1980 ליושב ראש הכנסת, תפקיד בו כיהן עד 1981. לאחר הבחירות לכנסת העשירית כיהן כשר האנרגיה והתשתית. לאחר טבח סברה ושתילה, בספטמבר 1982, הצטרף לדורשים הקמת ועדת חקירה ממלכתית וב-22 בספטמבר 1982 הצביע בעד הצעת האופוזיציה להקמת ועדת חקירה ממלכתית והודיע על כוונתו להתפטר מהממשלה. ברמן חבר לדרור זייגרמן וביחד הם דרשו הקמת ועדת חקירה ממלכתית, סירבו לכל בדיקה חלופית וניהלו גישושים על הקמת מפלגת מרכז עם עזר ויצמן. גם לאחר שנאמר לו שהממשלה כנראה תמנה ועדת חקירה ממלכתית לא חזר בו ברמן מהתפטרותו. עם זאת, הודיע שבאופן כללי ימשיך להצביע עם הקואליציה וטען שלא יחבור לאופוזיציה. בשנת 1986 היה ממייסדי מפלגת המרכז הליברלי. ברמן פעל במפלגה אף על פי שלא ביקש להיות מועמדה לכנסת. הוא תמך בקבוצה של יצחק יצחקי ועל רקע זה התעמת עם שאר ראשי המפלגה בוועידת ייסוד המפלגה. בנובמבר 1986, נבחר לתפקיד יו"ר הנהלת המפלגה במקום שלמה להט שפרש מהתפקיד. ביוני 2013 ציין את יום הולדתו המאה, ואמר בריאיון לנחמה דואק: "היו לי חיים טובים, אין לי אמביציה שיזכרו אותי אחרי לכתי ואני לא מניח שיזכרו אותי. היה איש ואיננו עוד. זהו". ברמן היה עורך הדין הפעיל המבוגר ביותר הרשום בספר עורכי הדין. הוא הקפיד לשלם את דמי החבר שלו מדי שנה, גם בגילו המופלג. ברמן היה רווק והתגורר בשנותיו האחרונות בבית אבות בתל אביב. גיסו היה דוד צבי פנקס. נפטר ב-4 באוגוסט 2013 בגיל 100. נטמן בחלקת גדולי האומה בהר הרצל. בימי סער, תל אביב: משרד הביטחון – ההוצאה לאור, תשנ"ג 1993. מדיה וקבצים בנושא יצחק ברמן בוויקישיתוף יצחק ברמן, באתר הכנסת יצחק ברמן, באתר כנסת פתוחה דוד תדהר (עורך), "עו"ד יצחק ברמן", באנציקלופדיה לחלוצי הישוב ובוניו, כרך יח (1969), עמ' 5355 ראיון של יצחק ברמן למודי שניר בערוץ היוטיוב של עמותת "תולדות ישראל" לתיעוד דור תש"ח שמעון כהן, כשיו"ר הכנסת גר ב...כנסת, באתר ערוץ 7, 26 במאי 2009 יצחק ברמן, ריאיון עם יצחק ברמן בערוץ YouTube של מיזם "אישי רחוב", 15 בנובמבר 2013 עם מותו: מורן אזולאי, יו"ר הכנסת לשעבר יצחק ברמן נפטר בגיל 100, באתר ynet, 4 באוגוסט 2013 יהונתן ליס, מת יו"ר הכנסת לשעבר יצחק ברמן, באתר הארץ, 4 באוגוסט 2013 אריק בנדר, יו"ר הכנסת ה-9, יצחק ברמן, נפטר בגיל 100, באתר nrg‏, 4 באוגוסט 2013 עמרי נחמיאס‏, מת יו"ר הכנסת לשעבר יצחק ברמן: "איש ישר דרך", באתר וואלה, 4 באוגוסט 2013 יצחק ברמן הלך לעולמו, באתר ‏מאקו‏, 4 באוגוסט 2013 שי דורון, יו"ר הכנסת לשעבר, יצחק ברמן, נפטר בגיל 100, באתר נענע 10, 4 באוגוסט 2013 נחמה דואק, יצחק ברמן בראיון האחרון: רווקות היא הסוד, באתר ynet, 4 באוגוסט 2013 יצחק ברמן, באתר "Find a Grave" (באנגלית) 18 עו"ד חדשים, דבר, 1 בפברואר 1940 יצחק ברמן, רבי, המשקיף, 2 בפברואר 1940 ישעיהו קלינמן, 20 שנה למאסר ה-38 במשמר הירדן, חרות, 19 בנובמבר 1959 ישעיהו אביעם, 38 חברי הקורס אכלו את פסות הנייר, מעריב, 20 בנובמבר 1964 י. טרכטנברויט נידון ל-10 לא"י קנס או מאסר, המשקיף, 27 בפברואר 1941 חברת קרייזר פרייזר תייצר 20 מכונות ליום, חרות, 6 ביוני 1951 ועידה בלי זעזועים לליברלים, מעריב, 9 ביוני 1968 כינוס של הליברלים דורש ממשלת ליכוד, מעריב, 19 בנובמבר 1974 אלי אייל, מינשר הארבעה: הצפויות תזוזות במפה הפוליטית?, מעריב, 12 ביולי 1974 ארליך: מצב יחסינו עם ארה"ב - לא נוח, מעריב, 27 באוקטובר 1978 הממשלה אישרה הרכב המליאה, דבר, 6 במרץ 1972 יהושע ביצור, את הדמוקרטיה ניתן להרוס ללא מהפכה, מעריב, 13 במרץ 1980 טוביה מנדלסון, ברמן אינו משלים עם סירוב הממשלה להקים ועדת חקירה, דבר, 22 בספטמבר 1982 שלמה גינוסר, בגין הבטיח למפד"ל הצעה לחקירת הטבח, דבר, 23 בספטמבר 1982 בורג אוזן ובן פורת, דבר, 26 בספטמבר 1982 לחץ גובר על בגין בממשלה ובקואליציה מגעים למפלגת מרכז, דבר, 24 בספטמבר 1982 בלחץ דעת הקהל, דבר, 29 בספטמבר 1982 יהושע ביצור, ברמן: לא אתן יד למהפך פוליטי, מעריב, 14 באוקטובר 1982 פרס החליט להקים מועצה לתכנון חברתי, מעריב, 25 במאי 1986 אבי בטלהיים, במרכז הליברלי מחפשים דרך להיפטר מברמן, מעריב, 6 ביוני 1986 מנחם רהט, יצחק ברמן נבחר יו"ר הנהלת המרכז הליברלי, מעריב, 12 בנובמבר 1986 איתמר ב"ז, חייזר שהוא המשיח, באתר העין השביעית, 21 ביוני 2013